- Hindi News
- National
- बीओआई प्रबंधक बोले रिजर्व बैंक से नहीं आ रहे नोट एसबीआई मैनेजर ने सेलरी टाइम का दिया हवाला
बीओआई प्रबंधक बोले- रिजर्व बैंक से नहीं आ रहे नोट एसबीआई मैनेजर ने सेलरी टाइम का दिया हवाला
एटीएम में पैसे नहीं, उपभोक्ता काट रहे चक्कर
भास्कर संवाददाता | नागदा
शहर के एटीएम के बुरे हाल हैं। अधिकांश एटीएम आधे दिन भी नहीं चल रहे हैं। ऐसे में लोगों को पैसे निकालने के लिए काफी परेशान होना पड़ रहा है। करीब दो दिनों से एटीएम पर यही स्थिति बन रही है।
गौरतलब है शहर की चार ब्रांच एसबीआई, बैंक ऑफ इंडिया, सेंट्रल व आईडीबीआई के कुल 11 एटीएम हैं। सबसे ज्यादा लोग इन्हीं एटीएम से पैसा निकालते हैं। ऐसे में अधिकांश समय एटीएम बंद रहने से ग्राहक परेशान हो रहे हैं। खास परेशानी एसबीआई के एटीएम पर है। मुख्य शाखा के बाहर लगे एटीएम पर पैसे जमा करने वाले लोग कम हैं, जबकि पैसे निकालने वाले लोग ज्यादा। ऐसे में इस एटीएम से भी पैसे कम ही निकलते हैं। वहीं आईडीबीआई का एटीएम भी पिछले कई दिनों से बंद है।
एसबीआई प्रबंधक आर.के. ने कहा सेलरी समय होने से ग्राहक एटीएम से विड्राल ज्यादा कर रहे हैं। कारण यही है कि एटीएम में पैसा जल्दी खत्म हो जाता है। हालांकि बाद में हम पुन: एटीएम रिफिल कर देते हैं।
जवाहर मार्ग स्थित मुख्य शाखा के इस एटीएम पर रुपए ही जमा होते हैं।
हमारा एटीएम सही है
सेंट्रल बैंक मैनेजर सचिन पांडे बोले हमारा एटीएम सही है। फिलहाल एटीएम बंद होने जैसी नौबत नहीं आई है। इसके अलावा हम कैशलेस ट्रांजेक्शन को भी बढ़ावा दे रहे है। चेक से पैमेंट भी लोग ज्यादा कर रहे हैं।
नोटों की किल्लत है
बैंक ऑफ इंडिया प्रबंधक एन.सी. बिस्वास का कहना है कि रिजर्व बैंक से ही पैसे नहीं आ रहे हैं। बावजूद हम मैन्युअली एटीएम चला रहे हैं। ऐसी स्थिति कम बनी है, जब एटीएम नहीं चले हो। अधिकांश समय एटीएम चालू रहते हैं। फिलहाल 100 के नोटों की किल्लत ज्यादा है। इसके अलावा 500 और 2000 के नोट भी कम ही आ रहे हैं।
tgl_Latn sot_Latn hin_Deva hin_Deva hin_Deva npi_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva